[image: image1.png]PYOMIZTIKH APXH ENEPTEIAZ
REGULATORY AUTHORITY FOR ENERGY




ΑΝΑΚΟΙΝΩΣΗ ΤΗΣ ΡΑΕ
Διαδικασία τεκμηρίωσης και αξιολόγησης εγγράφων για την οικονομική 
επάρκεια αιτούντων άδειας παραγωγής ή/και προμήθειας
31.01.2014
Η Ρυθμιστική Αρχή Ενέργειας, στο πλαίσιο άσκησης των θεσμικών καθηκόντων της, και κατ΄ εξουσιοδότηση της ισχύουσας πρωτογενούς και δευτερογενούς νομοθεσίας, κατά το στάδιο αξιολόγησης αιτήσεων για χορήγηση αδειών παραγωγής ή/και προμήθειας, έχει καταστεί αποδέκτης εγγράφων των οποίων, βασίμως, αμφισβητείται το αληθές του περιεχομένου τους και το γνήσιο της έκδοσης αυτών.
Σημειώνεται ότι, αφ’ ενός σύμφωνα με  τη νομοθεσία που διέπει την υπεύθυνη δήλωση που υποβάλλεται από τους ενδιαφερόμενους σχετικά με την «αλήθεια και γνησιότητα» των υποβαλλόμενων από αυτούς στοιχείων, αλλά και σύμφωνα με πολλές άλλες διατάξεις του Ποινικού Κώδικα, η ΡΑΕ οφείλει να ελέγξει την γνησιότητα των εγγράφων ως άνω. Στο πλαίσιο αυτό, και προς διασφάλιση του γενικότερου δημόσιου συμφέροντος, η ΡΑΕ δεν δύναται να κάνει δεκτά έγγραφα με τα ως άνω χαρακτηριστικά, και οφείλει να διαβιβάσει το σχετικό φάκελο στην αρμόδια Ποινική Αρχή για την πιθανή διαπίστωση τυχόν αξιόποινων πράξεων.
Τέλος, με βάση τα ως άνω, και ιδίως σχετικά με την τεκμηρίωση του κριτηρίου της οικονομικής επάρκειας, η ΡΑΕ ανακοινώνει σε όλους τους ενδιαφερόμενους ότι, όλες οι επιστολές εκδήλωσης ενδιαφέροντος τραπεζικής χρηματοδότησης (Letters of Intent) θα υποβάλλονται υποχρεωτικά, εκτός από τον ενδιαφερόμενο, και απευθείας από την εκδούσα τράπεζα μέσω ηλεκτρονικού ταχυδρομείου (e-mail), στην ηλεκτρονική διεύθυνση (info@rae.gr) της ΡΑΕ, κάνοντας σχετική παραπομπή στον αριθμό ειδικού πρωτοκόλλου αίτησης (λ.χ. Γ-XXXX). 

